**OBAVIJEST O OBJAVI JAVNOG POZIVA ZA ISKAZ INTERESA ZA SUDJELOVANJEM U REGIONALNIM LANCIMA VRIJEDNOSTI PANONSKE, SJEVERNE I JADRANSKE HRVATSKE**

Poštovane/i,

obavještavamo Vas da je Ministarstvo regionalnoga razvoja i fondova Europske unije objavilo kontinuirano otvoren **javni poziv za iskaz interesa za sudjelovanjem u regionalnim lancima vrijednosti Panonske, Sjeverne i Jadranske Hrvatske** koji predstavlja nastavak mapiranja dionika regionalnih lanaca vrijednosti u okviru procesa industrijske tranzicije hrvatskih regija.

Poziv za iskaz interesa usmjeren je na poduzetnike, ali i druge dionike koji imaju sjedište/podružnicu i posluju na području Panonske, Sjeverne i Jadranske Hrvatske, koji se još nisu prijavili u regionalne lance vrijednosti, a svojim sudjelovanjem i radom žele doprinijeti usmjeravanju regionalnog gospodarstva prema prioritetnim nišama definiranima u okviru Planova za industrijsku tranziciju.

Iskazom interesa svaki dionik postaje dijelom strateškog foruma ključnih dionika okupljenih u okviru pojedinog lanca vrijednosti te na taj način sudjeluje u kreaciji javnih politika za industrijsku tranziciju doprinoseći jačanju konkurentnosti Panonske, Sjeverne i Jadranske Hrvatske.

Industrijska tranzicija hrvatskih regija jedan je od ključnih prioriteta u okviru Integriranog teritorijalnog programa 2021. – 2027. s alokacijom od 536 milijuna eura sredstava iz EU fondova. Stoga Vas pozivamo da se uključite i postanete su-kreator politika za industrijsku tranziciju Jadranske, Panonske i Sjeverne Hrvatske te iskoristite mogućnosti koje pružaju fondovi Europske unije u razdoblju 2021. – 2027.

Dokumentaciju javnog poziva možete pronaći na mrežnoj stranici Ministarstva regionalnoga razvoja i fondova Europske unije:

[Javni poziv za iskaz interesa za sudjelovanjem u regionalnim lancima vrijednosti Panonske, Sjeverne i Jadranske Hrvatske](https://razvoj.gov.hr/?id=5188&pregled=1&datum=Mon%20Feb%2020%202023%2015:59:57%20GMT+0100%20(Central%20European%20Standard%20Time))

Više informacija o procesu industrijske tranzicije te svu relevantnu dokumentaciju možete pronaći na:

[Industrijska tranzicija Panonske, Sjeverne i Jadranske Hrvatske](https://razvoj.gov.hr/industrijska-tranzicija-panonske-sjeverne-i-jadranske-hrvatske/4830)

Za sva pitanja obratite se na kontakt e-mail: [industrijskatranzicija@mrrfeu.hr](mailto:industrijskatranzicija@mrrfeu.hr).